По време на Аншлуса на Австрия с нацистка Германия през 1938 и до 1945 г. академията е принудена да намали силно броя на еврейския си персонал. След Втората световна война академията е възстановена през 1955 г. и нейната автономия е потвърдена отново. От 1998 г. тя получава статут на университет, но запазва първоначалното си име. Понастоящем тя е единственият австрийски университет, в чието наименование липсва думата „университет“.